**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2017. március 1-i ülésére**

**Javaslat a Szombathelyi Egyházmegyei Karitász 2016. évi szakmai és pénzügyi beszámolójának elfogadására**

Szombathely Megyei Jogú Város Önkormányzata és a Szombathelyi Egyházmegyei Karitász között 2009. január 1-től határozatlan időre kötött ellátási szerződés 16. pontja szerint a Szombathelyi Egyházmegyei Karitász a szakmai munka értékeléséről teljes körű és részletes szakmai és pénzügyi beszámolót készít, melyet a tárgyévet követő év február 20. napjáig eljuttat az Önkormányzat részére. Előzőeknek megfelelően a Szombathelyi Egyházmegyei Karitász elkészítette a fenntartásában működő intézmények és az általa biztosított szolgáltatások 2016. évi szakmai és pénzügyi beszámolóját, melyek az előterjesztés mellékletét képezik.

Az előterjesztés mellékletei terjedelmükre tekintettel csak elektronikus formában kerülnek kiküldésre, melyek elérhetősége: [www.szombathely.hu/Közgyűlés/E-Bizottság / 2017](http://www.szombathely.hu/Közgyűlés/E-Bizottság%20/%202017).

Kérem a Tisztelt Bizottságot, hogy a beszámolót megvitatni, és a határozati javaslatot elfogadni szíveskedjék.

**Szombathely, 2017. február „ ”**

**/: Koczka Tibor:/**

HATÁROZATI JAVASLAT

**…/2017. (III.1.) OSzB. sz. határozat**

Az Oktatási és Szociális Bizottság a Szombathelyi Egyházmegyei Karitász 2016. évi szakmai és pénzügyi beszámolóját megtárgyalta, és azt elfogadja.

**Felelősök:** Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Tuczainé Régvári Marietta, a Szombathelyi Egyházmegyei Karitász igazgatója/

**Határidő:** 2017. március 1.